Troppene i ishockeyturneringen under Vinter-OL 2018 i Pyeongchang vil omfatte 300 spillere fordelt på tolv landslag. Turneringen vil finne sted fra 14. til 25. februar 2018.

Deltagelse av NHL-spillere
--------------------------

Det var lenge usikkert om National Hockey League (NHL) ville frigi spillerne så de kan delta i OL. Grunnen til dette var uenigheter om hvem som økonomisk skulle sikre spillernes transport og forsikring. Ved de siste fem vinterlekene (siden Nagano 1998) hadde Den internasjonale olympiske komité (IOK) og Det internasjonale hockeyforbundet (IIHF) bidratt økonomisk overfor NHL for å få verdens beste hockeyspillere til å delta i OL: ved Sotsji 2014 bidro IIHF med 18 millioner USD og IOK med 14 millioner USD for å sikre NHL-spillernes deltagelse.

Men IOK var bekymret for at hvis de fortsetter med å gi ishockey særbehandling ved å betale forsikringssummene og transport for spillerne, ville andre profesjonelle idrettsforbund (blant annet for basketball, tennis og golf) kreve at IOK kompenserer deres utøvere på tilsvarende måte når de deltar i enten vinter eller sommer-OL. IOK besluttet derfor den 23. april 2016 at de ikke ønsket å bidra økonomisk for transport og forsikring til NHL-spillerne. IIHF ønsket NHL-deltagelse, men hadde ikke selv midlene til å dekke utgiftene alene. NHL derimot ofret mange penger da ligaen stopper alle aktiviteter i de tre ukene lekene pågår og risikerer skader på spillerne uten å motta noe av OLs inntjening. NHLs kommisjonær Gary Bettman uttalte følgende: «We don't make money going to the Olympics. In fact, we kind of disappear for two weeks because historically the IOC hasn't even let us join in promoting our participation in the Olympics». Bettman sa også uttalt at en rekke faktorer må tas hensyn til, fra spillernes ønske om å delta i OL-turneringen OL.

IIHFs president René Fasel har uttalt følgende om konflikten: «Ønsket vårt er å ha med de beste spillerne, men at IOC ikke dekker de økonomiske utgiftene slik de har gjort de siste fem OL, putter oss i en vanskelig situasjon. Enda vanskeligere enn tidligere». Selv om at IIHF har sagt at de vil ta kostnaden, uttrykte NHL-direktør Gary Bettmann bekymringer vedrørende at penger som burde vært brukt på grasroten i ishockey går til stjernene i OL.

NHLs underkommisjonær Bill Daly uttalte at NHL og spillerforeningen NHLPA ville komme til en endelig beslutning i desember 2016 eller januar 2017. Den 2. desember ble det kjent at NHL hadde tilbudt ligaens spillerorganisasjon, National Hockey League Players' Association (NHLPA), å frigi spillerne for OL-deltagelse i bytte mot at spillerne forlenget den gjeldende arbeidsavtalen med tre år, slik at ligaen unngikk streiketrussel frem til 2025. NHLPA avviste tilbuddet, og forhandlingene var dermed fastlåst.

Den 3. april 2017 offentliggjorde NHL sin avgjørelse om ikke å la ligaen ha en OL-pause i februar og dermed å frigi spillerne til OL-turneringen. 

> I et forsøk på å skape klarhet i motstridende rapporter og pågående spekulasjoner, bekrefter vi nå at vi vil fortsette med planleggingen av 2017-2018-sesongen uten noen pause for å tilpasse oss vinter-OL. Vi vurderer saken til å være offisielt avgjort.
> 
> 
> 

Blant argumentene imot å sette ligaen på pause og la NHL-spillerne få delta var at den 17 dager lange pausen i ligaen ligger i en økonomisk viktig periode etter at National Football Leagues (NFL) sesong var ferdigspilt og innen Major League Baseballs (MLB) sesongstart. Ifølge uttalelsen er de fleste klubbene i mot en pause, og i tillegg har undersøkelser hos fansen avslørt at flertallet av dem (73% i USA og 53% i Canada) også er mot en OL-pause. De nevner også at en mere kompakt spilleplan som følge av OL-pausen kan gjøre spillerne mer slitne, mer utsatt for slitasje og sjansen for skade er større. Påvirkningen OL-pausen har på de ulike lagene alt etter hvor mange spillere som blir sendt ble også nevnt. Økonomiske årsaker omfattet også at NHLs ikke har tjent på deres spilleres deltagelse i turneringen, og at NHL-spillernes deltagelse i OL-turneringene siden 1998 ikke har bidratt nevneverdig til sportens markedsføring og utbredelse.

Nyheten ble møtt av skuffelse og frustasjon fra både spillere, fans og spillerorganisasjonen NHLPA. Ottawa Senators' Erik Karlsson omtalte beslutningen som en «Fullstendig katastrofe [...] verdens verste beslutning», mens Colorado Avalanche' Gabriel Landeskog sa at han «trodde det var en forsinket aprilspøk». New York Rangers-målvakten Henrik Lundqvist skrev følgende på twitter: «En stor mulighet til å markedsføre sporten på en større arena er sløst bort, men framfor alt er dette en stor skuffelse for alle spillerne som ikke får delta i det mest spennende eventyret innen idretten». De canadiske NHL-spillerne Marc-Edouard Vlasic (San Jose Sharks) og Carey Price (Montreal Canadiens) uttrykte også skuffelse over NHLs beslutning. NHLPA uttalte at de var skuffet og uenig i NHLs «kortsiktige beslutning om å ikke fortsette vår deltakelse i OL.»

> Enhver form for ulempe OL kan føre til neste sesongs spilleplan er en liten pris å betale i forhold til muligheten til å vise frem spillet vårt og våre største spillere på den enorme internasjonale scenen. En unik mulighet som ligger foran oss med 2018 og 2022-OL i Asia.
> 
> 
> NHL kan tro det straffer IOK eller spillerne, eller begge deler, ved ikke å gi eierne noen meningsfulle innrømmelser for å få dem til å bli enige om å delta i Pyeongchang. Istedet vil dette hindre veksten av det store spillet vårt ved å vende ryggen til en mulighet til å nå sportsinteresserte over hele verden.
> 
> 
> Dessuten er det å gjøre det etter at de økonomiske problemene knyttet til forsikring og transport har blitt løst med IOC og IIHF. Ligaens forsøk på å klandre andre for deres avgjørelser er så uheldig som selve beslutningen. NHL-spillere er patriotiske og de tar ikke dette lett. En anstendig respekt for meningene til spillerne har også betydning. Dette er NHLs avgjørelse, og deres alene. Dette er svært uheldig for spillet, spillerne og millioner av lojale hockeyfans.
> 
> 
> 

IIHFs president René Fasel sa følgende: «IIHF er dypt skuffet over å høre om kommissær Bettmans beslutning om ikke å la NHL-spillere ta del i 2018-OL. Selv om vi respekterer NHLs grunner for ikke å delta, skjuler det ikke det faktum at dette er en beslutning som vil frata ishockeyfans hva som er uten tvil den øverste internasjonale ishockeyturneringen som vi har vært privilegert til tå nyte siden 1998. Når alt kommer til alt er det ishockey som taper på dette. Vi må huske at noen av de største OL-øyeblikkene ikke har innebært NHL-spillere i det hele tatt. Vi vil gå videre og fortsette forberedelsene til Pyeongchang. Vi har fortsatt en oppgave med å fremme og viderebygge spillet vårt i Asia, og vi vil jobbe hardt for dette.»

Norges landslagstrener Petter Thoresen, som selv spilte i fem OL-turneringer, sa følgende om avgjørelsen: «Dette er ekstremt synd for spillerne. Det blir en helt annen ramme rundt et OL når de beste hockeyspillerne er med. Nå blir det et antiklimaks. OL er stort i seg selv, men selvfølgelig er det ikke så kult når de beste spillerne ikke er med. Det er bare i OL de aller beste kan være med. I et VM er det beste opptatt med Stanley Cup. Det er synd for hele OL. Men først og fremst er det trist for spillerne. For dem er OL stort. Jeg er helt sikker på at utøverne ikke liker dette. De vil stille opp for landet sitt.»

Den russiske NHL-stjernen og lagkapteinen for Washington Capitals, Aleksandr Ovetsjkin, har flere ganger uttalt at han reiser til OL uavhengig av NHLs beslutning. Washington Capitals eier Ted Leonis har også uttalt at han ville støtte spillere som Ovetsjkin og Nicklas Bäckström som ville representere sine land i OL, selv hvis han ble pålagt bot eller straffet for å la spillerne delta i OL.

Russland utestenges fra OL
--------------------------

Den 5. desember 2017 ble valgte Den internasjonale olympiske komité (IOK) å utestenge Russland som nasjon fra OL i som følge av McLaren-rapporten, som konkluderte med at Russland sto bak et omfattende, statsstøttet dopingprogram. Som følge av dette ble Russlands visestatsminister Vitalji Mutko og tidligere visesportsminister Jurij Nagornykh ble utestengt fra OL på livstid, mens presidenten i Den russiske olympiske komité, Aleksandr Zjukov, ble suspendert som IOK-medlem. Dmitrij Tsjernysjenko ble fratatt jobben med å planlegge vinter-OL i Beijing i 2022, og ingen russiske politikere får akkreditering til OL. Russiske flagg ville ikke bli brukt under OL, og den russiske nasjonalsangen vil ikke bli spilt under lekene. Enkeltutøvere som kan bevise egen uskyld ville kunne få spesialtillatelse til å delta i nøytrale drakter under navnet «Olympiske utøvere fra Russland» (Olympic Athlete from Russia, OAR).

Det internasjonale ishockeyforbundet (IIHF) hadde den bekreftet russisk deltakelse i turneringen sett i lys av at det russiske ishockeyforbundet og Kontinental Hockey League (KHL) hadde tilbudt fullt samarbeid og dopingtesting av spillere siden desember 2016. Russlands president Vladimir Putin hadde gjentatte ganger sagt at det ville være en ydmykelse for Russland hvis deres idrettsutøvere ikke fikk lov til å konkurrere under det russiske flagget. Men den 6. desember avviste Putin at det ville være aktuelt for russiske utøvere å boikotte OL-turneringen som følge av utestengelsen.

Det var en viss usikkerhet om enten Russland eller Kontinental Hockey League (KHL) ville boikotte turneringen. KHLs president, Dimitri Tsjernysjenko, hadde tidligere truet med å nekte spillere fra den Russland-baserte ligaen å spille for sine respektive nasjoner hvis Russland ble utestengt fra OL, men samtidig oppfordret KHL- og landslagsstjernen Ilja Kovaltsjuk at russerne skulle delta i OL:

> Vi bør reise til OL. Å ikke reise dit er det samme som å overgi seg. Vi er fullstendig klar over at IOCs vedtak er politisk, og vi vet hvem det er rettet mot. [...] Hvis vi med Guds hjelp gjør det bra der, kommer vi til å synge nasjonalsangen vår.
> 
> 
> 

Den 12. desember besluttet Den russiske olympiske komité (ROC) i en enstemmig avgjørelse å tillate sine utøvere å dra til OL og konkurrere under nøytralt flagg som «Olympiske utøvere fra Russland». KHL brukte tid på å ta et offisielt standpunkt om de vil la sine spillere få delta i OL eller ikke, men den 25. januar 2018 offentliggjorde OAR sitt laguttak med 25 KHL-spillere.

Flere land uttrykte interesse for å delta i tilfelle av at Russland hadde takket nei til OL-deltagelse, blant annet Danmark.

Nominasjonsprosess
------------------

De endelige og offisielle spillertroppene vil bli endelig registrert i et møte hos OLs turneringsdirektorat en dag før starten av de respektive øvelsene, hvilket i ishockeyturneringen for herrers sammenheng er den 13. februar 2018, hvilket gir muligheten for å erstatte spillere i tilfelle av eventuelle skader i perioden opp til OL.

| Land | Tropp offentliggjort | Tropp registrert | Løpere | Backer | Målvakter | Referanse |
| --- | --- | --- | --- | --- | --- | --- |
|  Canada |  |  |  |  |  |  |
|  Finland |  |  |  |  |  |  |
|  Sør-Korea |  |  |  |  |  |  |
|  Norge | 24. januar 2018 | 13. februar 2018 | 14 | 8 | 3 | IIHF.com Arkivert 13. februar 2018 hos Wayback Machine. |
| OLs flagg Olympiske utøvere fra Russland |  |  |  |  |  |  |
|  Slovakia |  |  |  |  |  |  |
|  Slovenia |  |  |  |  |  |  |
|  Sveits |  |  |  |  |  |  |
|  Sverige |  |  |  |  |  |  |
|  Tsjekkia |  |  |  |  |  |  |
|  Tyskland |  |  |  |  |  |  |
|  USA |  |  |  |  |  |  |

Ordforklaring
-------------

Generell informasjon| Nr. | Draktnummer |
| F | Fatning |
| Pos | Posisjon for løpere | F | Allsidig løper |
| S | Senter |
| VV | Venstre ving |
| HV | Høyre ving |
| V | Ving |
| Klubb | Spillerens klubb for sesongen |

Statistikk| KP | Kamper spilt | S | Seire |
| M | Mål | T | Tap |
| A | Assists | MIN | Minutter spilt |
| P | Poeng | SOG | Skudd på mål |
| PIM | Utvisningsminutter | GA | Mål mot |
| +/– | Pluss/minus | SO | Shutouts (ingen mål mot) |
| GKD | Kamper hvor spilleren var i lagoppstillingen (Goalkeeper dressed) | SVS% | Redningsprosent |
| GPI | Kamper reelt spilt av målvakten (Games played indeed) | GAA | Gjennomsnittlig mål mot(Goals Against Average) |

Landslagsdrakter
----------------

| Canadas flagg Canada | Finlands flagg Finland | Sør-Koreas flagg Sør-Korea | Norges flagg Norge |
| --- | --- | --- | --- |
|  |  |  |  |
| OLs flagg OAR | Slovakias flagg Slovakia | Slovenias flagg Slovenia | Sveits’ flagg Sveits |
|  |  |  |  |
| Sveriges flagg Sverige | Tsjekkias flagg Tsjekkia | Tysklands flagg Tyskland | USAs flagg USA |
|  |  |  |  |

 Norge
------

Den norske landslagstroppen ble offentliggjort av landslagstrener Petter Thoresen under en pressekonferanse innkalt av Olympiatoppen den 24. januar 2018. Troppen bestod av 14 angrepsspillere, 8 forsvarsspillere og 3 målvakter.

Seks spillere hadde blitt byttet ut fra troppen som var med i VM i Frankrike i 2017. Ifølge Thoresen hadde uttaket bakgrunn i evalueringen fra VM i Frankrike, hvor kom det fram at Norge trengte mer duellstyrke og flere klare rollespillere, spesielt nedover i systemet, i tredje- og fjerderekken. Ludvig Hoff debuterer på A-landslaget.

TV 2s ishockeyekspert Erik Follestad Johansen reagerte på uttaket, mens det på sosiale medier ble murret over at treneren hadde hentet inn sønnen Steffen Thoresen i troppen, samt at sønnen til sportssjef Petter Salsten, Eirik Salsten, også var tatt ut til OL.

> Det sier seg selv at Patrick er med. Men når mindre gode spillere med familiære relasjoner til landslaget blir tatt ut, så forstår jeg at det blir stilt spørsmål. [...] Det ser ut som et bra uttak, men jeg setter spørsmålstegn ved at Steffen er tatt ut. Han er ingen dårlig hockeyspiller, og en suveren fyr, men jeg synes ikke at han forsvarer en plass i OL-troppen. Det er ikke hans skyld. Han må bare takke og bukke. [...] Alle tenker at det er fordi det er sønnen. Det er spesielt når han ikke er i nærheten av å være i førsterekken, og han har ikke vært på samling i forkant. Det er en tredje- eller fjerderekkespiller i den norske ligaen. Da synes jeg det er rart at han er med.
> 
> 
> Erik Follestad Johansen, ishockeyekspert for TV 2 og tidligere ishockeyspiller
> 
> 

Follestad Johansen var ikke uenig med uttaket av Eirik Salsten, men undret seg over at Sondre Olden ikke hadde blitt tatt ut til OL-troppen:

> Jeg egentlig ikke overrasket over at Eirik Salsten er med. Han har vært ganske god i Stavanger, men han har ikke hatt en plass i førsterekken. Han er en god dropper, undertallsspiller og alt det der, men jeg ville heller tatt med Sondre Olden.
> 
> 
> Erik Follestad Johansen, ishockeyekspert for TV 2 og tidligere ishockeyspiller
> 
> 

Thoresen hadde forsvarte uttaket til OL-troppen og forklarte valget således:

> Jeg var forberedt på det kom til å komme reaksjoner, men jeg bryr meg ikke noe om det. Både Sondre og Valkvæ har gjort det bra i andre ligaer i år. Men det er klar grunn til at de ikke kom med: Ingen av dem er gode nok til å spille blant mine topp seks-løpere. Og da er det bedre å ta ut andre spillere [...] Stefan Espeland, Tommy Kristiansen og Eirik Salsten var med i OL-kvalifiseringen, men både Kristiansen og Salsten var skadd i inngangen mot VM. Det er roller vi vil besette. Det er det viktigste. [...] Et lag må bestå av spillere av forskjellige kvaliteter, og det ble betonet i vår evaluering at vi ville ha spillere som var fysiske og mer duellsterke. Derfor er karer som Tommy Kristiansen, Eirik Salsten og Steffen Thoresen med. Det er spillere med en mer defensiv tankegang. Det er der vi må være ekstremt gode til å spille uten puck. Vi må selvfølgelig score mål, men det klarer de når de har dagen sin.
> 
> 
> Petter Thoresen, landslagstrener
> 
> 

Han forsvarte også valget av sønnen Steffen:

> – Thoresen: Det er enkelt og greit at han har gjort en god sesong for Storhamar. Han har en spillerprofil vi var ute etter med litt mer fysikk og duellstyrke. Han vil fungere i en rolle i tredje eller fjerde rekke.  
>  – VG: *Hva har det å si at han er din sønn?*  
> – Thoresen: Det har ingen betydning. Jeg vet at folk vil henge seg på den varianten. Men vi tar ut det laget som vi tror er best for oss. Da må jeg legge til side at du stiller slike spørsmål. Jeg må svare og gå videre. Jeg prøver å være ærlig og gjør det jeg tror er best for laget. Jeg forstår at folk setter spørsmålstegn ved det. Det får dem bare gjøre.
> 
> 
> Petter Thoresen, landslagstrener
> 
> 

Problemstillingen hadde blitt diskutert i Olympiatoppen, hvilket Olympiatoppens vinteridrettssjef, Helge Bartnes, bekreftet: «Det var noe vi utfordret dem kraftig på. Det er en problemstilling vi har vært oppmerksomme på, og vi gikk flere runder for å kvalitetssikre at det ble et riktig uttak. Vi er enig i vurderingen rent sportslig.» Flere forsvarte uttaket av Steffen Thoresen til OL-troppen, blant andre broren Patrick Thoresen og Storhamar-trener Fredrik Söderström.

### Utelatte spillere

På grunn av at NHL-spillere ikke får delta i turneringen var stjernespilleren Mats Zuccarello (New York Rangers) og Andreas Martinsen (Rockford IceHogs, AHL, med NHL-kontrakt for Chicago Blackhawks) ikke med i OL-troppen. De mest oppsiktsvekkende utelatelsene var derfor Thomas Valkvæ Olsen (Södertälje SK), en av lagets toppscorere i HockeyAllsvenskan; Sondre Olden (KHL Medveščak Zagreb), den tiende beste poengplukkeren i østerrikske EBEL; og Robin Dahlstrøm fra Storhamar Hockey.

Jørgen Karterud (skade), Dennis Sveum (skade) og Steffen Søberg (takket nei til landslaget) ble heller ikke tatt ut til OL-troppen.

### Tropp

Målvakter| Nr. | Navn | Fødselsdato | Høyde | Vekt | GKD | GPI | S | T | MIN | SOG | GA | SVS | SO | SVS% | GAA | Klubb |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 30 | Lars Haugen | 19. mars 1987 (30 år) | 1.84 m | 86 kg | 0 | 0 | 0 | 0 | 00:00 | 0 | 0 | 0 | 0 | 0,00 | 0,00 | Sveriges flagg Färjestad BK (SHL) |
| 33 | Henrik Haukeland | 6. desember 1994 (23 år) | 1.88 m | 86 kg | 0 | 0 | 0 | 0 | 00:00 | 0 | 0 | 0 | 0 | 0,00 | 0,00 | Sveriges flagg Timrå IK (SHL) |
| 38 | Henrik Holm | 6. september 1990 (27 år) | 1.86 m | 84 kg | 0 | 0 | 0 | 0 | 00:00 | 0 | 0 | 0 | 0 | 0,00 | 0,00 | Norges flagg Stavanger Oilers (GET-ligaen) |

Backer| Nr. | Navn | F | Fødselsdato | Høyde | Vekt | KP | M | A | P | PIM | +/– | Klubb |
| --- | --- | --- | --- | --- | --- | --- | --- | --- | --- | --- | --- | --- |
| 4 | Johannes Johannesen | H | 1. mars 1997 (20 år) | 1.81 m | 87 kg | 0 | 0 | 0 | 0 | 0 | 0 | Norges flagg Stavanger Oilers (GET-ligaen) |
| 5 | Erlend Lesund | V | 11. desember 1994 (23 år) | 1.90 m | 93 kg | 0 | 0 | 0 | 0 | 0 | 0 | Sveriges flagg Mora IK (SHL) |
| 6 | Jonas Holøs − **C** | H | 27. august 1987 (30 år) | 1.80 m | 92 kg | 0 | 0 | 0 | 0 | 0 | 0 | Sveits’ flagg HC Fribourg-Gottéron (NL) |
| 10 | Mattias Nørstebø | V | 3. juni 1995 (22 år) | 1.78 m | 82 kg | 0 | 0 | 0 | 0 | 0 | 0 | Sveriges flagg Frölunda HC (SHL) |
| 17 | Stefan Espeland | V | 24. mars 1989 (28 år) | 1.88 m | 86 kg | 0 | 0 | 0 | 0 | 0 | 0 | Norges flagg Vålerenga Ishockey (GET-ligaen) |
| 42 | Henrik Ødegaard | V | 12. februar 1988 (30 år) | 1.80 m | 90 kg | 0 | 0 | 0 | 0 | 0 | 0 | Norges flagg Frisk Asker (GET-ligaen) |
| 47 | Alexander Bonsaksen | V | 24. januar 1987 (31 år) | 1.80 m | 85 kg | 0 | 0 | 0 | 0 | 0 | 0 | Tysklands flagg Iserlohn Roosters (DEL) |
| 90 | Daniel Sørvik | V | 11. mars 1990 (27 år) | 1.83 m | 92 kg | 0 | 0 | 0 | 0 | 0 | 0 | Tsjekkias flagg HC Verva Litvínov (Extraliga) |

Løpere| Nr. | Navn | Pos | F | Fødselsdato | Høyde | Vekt | KP | M | A | P | PIM | +/– | Klubb |
| --- | --- | --- | --- | --- | --- | --- | --- | --- | --- | --- | --- | --- | --- |
| 8 | Mathias Trettenes | S/VV | V | 8. november 1993 (24 år) | 1.80 m | 82 kg | 0 | 0 | 0 | 0 | 0 | 0 | Norges flagg Stavanger Oilers (GET-ligaen) |
| 15 | Tommy Kristiansen | HV/VV | H | 26. mai 1989 (28 år) | 1.89 m | 100 kg | 0 | 0 | 0 | 0 | 0 | 0 | Norges flagg Sparta Warriors (GET-ligaen) |
| 16 | Eirik Salsten | S | V | 17. juni 1994 (23 år) | 1.84 m | 87 kg | 0 | 0 | 0 | 0 | 0 | 0 | Norges flagg Stavanger Oilers (GET-ligaen) |
| 20 | Anders Bastiansen | S | V | 31. oktober 1980 (37 år) | 1.90 m | 95 kg | 0 | 0 | 0 | 0 | 0 | 0 | Norges flagg Frisk Asker (GET-ligaen) |
| 21 | Steffen Thoresen | VV/HV | V | 3. juni 1985 (32 år) | 1.80 m | 90 kg | 0 | 0 | 0 | 0 | 0 | 0 | Norges flagg Storhamar Hockey (GET-ligaen) |
| 22 | Martin Røymark | VV/HV | V | 10. november 1986 (31 år) | 1.84 m | 87 kg | 0 | 0 | 0 | 0 | 0 | 0 | Sveriges flagg MODO Hockey (HockeyAllsvenskan) |
| 26 | Kristian Forsberg | S/HV | H | 5. mai 1986 (31 år) | 1.85 m | 92 kg | 0 | 0 | 0 | 0 | 0 | 0 | Norges flagg Stavanger Oilers (GET-ligaen) |
| 27 | Ludvig Hoff | VV | H | 16. oktober 1996 (21 år) | 1.80 m | 87 kg | 0 | 0 | 0 | 0 | 0 | 0 | USAs flagg University of North Dakota (NCAA) |
| 28 | Niklas Roest | VV | H | 3. august 1986 (31 år) | 1.74 m | 82 kg | 0 | 0 | 0 | 0 | 0 | 0 | Norges flagg Sparta Warriors (GET-ligaen) |
| 40 | Ken André Olimb | S/V | V | 21. januar 1989 (29 år) | 1.78 m | 80 kg | 0 | 0 | 0 | 0 | 0 | 0 | Sveriges flagg Linköping HC (SHL) |
| 41 | Patrick Thoresen − **A** | VV/HV | V | 7. november 1983 (34 år) | 1.82 m | 91 kg | 0 | 0 | 0 | 0 | 0 | 0 | Russlands flagg SKA St. Petersburg (KHL) |
| 46 | Mathis Olimb | S | V | 1. februar 1986 (32 år) | 1.78 m | 80 kg | 0 | 0 | 0 | 0 | 0 | 0 | Sveriges flagg Linköping HC (SHL) |
| 51 | Mats Rosseli Olsen | VV | V | 29. april 1991 (26 år) | 1.80 m | 82 kg | 0 | 0 | 0 | 0 | 0 | 0 | Sveriges flagg Frölunda HC (SHL) |
| 61 | Alexander Reichenberg | VV | V | 13. juni 1992 (25 år) | 1. m | 81 kg | 0 | 0 | 0 | 0 | 0 | 0 | Tsjekkias flagg HC Sparta Praha (Extraliga) |

Stab| Stilling |  | Navn | Fødselsdato |
| --- | --- | --- | --- |
| Landslagstrener | Norges flagg | Petter Thoresen | 25. juli 1961 (56 år) |
| Assisterende trener | Norges flagg | Sjur Robert Nilsen | 3. desember 1967 (50 år) |
| Målvaktstrener | Sveriges flagg | Per-Erik Alcén | 2. november 1959 (58 år) |
| Materialforvalter | Norges flagg | Thor-André Sommerud | 28. desember 1979 (38 år) |
| Norges flagg | Bjørn Glosli | 14. september 1950 (67 år) |
| Lege | Norges flagg | Ole Fosse | 8. oktober 1963 (54 år) |

 Tsjekkia
---------

Løpere| Nr. | Navn | Pos | F | Fødselsdato | Høyde | Vekt | KP | M | A | P | PIM | +/– | Klubb |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  | 0 | 0 | 0 | 0 | 0 | 0 |  |
| 27 | Martin Růžička | HV | H | 15. desember 1985 (32 år) | 1.81 m | 81 kg | 0 | 0 | 0 | 0 | 0 | 0 | Tsjekkias flagg HC Oceláři Trinec (Extraliga) |
| — | ~~Milan Gulaš~~ | HV | H | 30. desember 1985 (32 år) | 1.78 m | 88 kg | *Kneskade; erstattet av Martin Růžička den 12. februar 2018.* | Tsjekkias flagg HC Škoda Plzeň (Extraliga) |

Referanser
----------

1. 1 2 3  «NHL locked in stalemate with IOC over 2018 Olympics attendance» **(engelsk)**. CBC Sports. 23. august 2016. Besøkt 6. september 2016.
2. ↑  «Olympics and N.H.L. Face Off Over Who Pays to Insure Players» **(engelsk)**. The New York Times. 19. mai 2016. Besøkt 6. september 2016.
3. 1 2 3  «Exclusive: Deal on NHL participation at Pyeongchang 2018 "even more difficult" than before, admits Fasel» **(engelsk)**. CBC Sports. 23. april 2016. Besøkt 6. september 2016.
4. ↑  «IOC decides not to cover costs for NHL players at Olympics» **(engelsk)**. Sportsnet. 23. april 2016. Besøkt 6. september 2016.
5. ↑  «Zucca kan skyte Norge til OL - men NHL kan hindre ham i å spille der» **(norsk)**. The New York Times. 4. september 2016. Besøkt 6. september 2016.
6. ↑  «Bettman concerned Olympic fundraising could hurt hockey grassroots» **(engelsk)**. Sportsnet.ca. 16. november 2016. Besøkt 4. april 2017.
7. ↑  «NHLPA rejects NHL's Olympics offer» **(engelsk)**. TSN.ca. 2. desember 2016. Besøkt 4. april 2017.
8. ↑  «NHL will not participate in 2018 Olympics» **(engelsk)**. NHL.com. 3. april 2017. Besøkt 4. april 2017.
9. ↑  «Plenty of reasons for NHL to pass on Olympics» **(engelsk)**. NHL.com. 3. april 2017. Besøkt 4. april 2017.
10. ↑  «De svenske stjernene raser etter avgjørelsen som nekter dem OL-deltakelse: - Fullstendig katastrofe» **(norsk)**. Aftenposten.no. 4. april 2017. Besøkt 4. april 2017.
11. ↑  «NHL släpper inga spelare till OS 2018» **(svensk)**. Expressen.se. 4. april 2017. Besøkt 4. april 2017.
12. 1 2  «Players, fans voice frustration over NHL's decision to skip the Olympics» **(engelsk)**. CBC.ca. 3. april 2017. Besøkt 4. april 2017.
13. 1 2  «NHLPA disagrees with NHL’s ‘shortsighted decision’ to skip Olympics» **(engelsk)**. Sportsnet.ca. 3. april 2017. Besøkt 4. april 2017.
14. ↑  «NHL opts out of PyeongChang: League closes door on Olympic participation» **(engelsk)**. IIHF.com. 4. april 2017. Besøkt 4. april 2017.
15. ↑  «Thoresen om NHLs OL-nei: – Ekstremt synd for spillerne» **(norsk)**. Aftenposten.no. 4. april 2017. Besøkt 4. april 2017.
16. ↑  «Alex Ovechkin vows to play in 2018 Olympics, even if NHL decides against it» **(engelsk)**. ESPN.com. 22. mars 2017. Besøkt 4. april 2017.
17. ↑  «Russland kastet ut av OL» **(norsk)**. VG.no. 5. desember 2017. Besøkt 13. desember 2017.
18. ↑  «Russland utestengt fra 2018-OL» **(norsk)**. NRK.no. 5. desember 2017. Besøkt 13. desember 2017.
19. ↑  «Putin avviser russisk OL-boikott» **(norsk)**. TV2.no. 6. desember 2017. Besøkt 13. desember 2017.
20. ↑  «KHL could pull out of Olympics over Russia doping cases» **(engelsk)**. NBC Sports. 5. november 2017. Besøkt 13. desember 2017.
21. ↑  «Already Reeling From Loss Of NHL, Olympic Hockey Anxiously Awaits Russia's KHL» **(engelsk)**. Radio Free Europe. 5. november 2017. Besøkt 13. desember 2017.
22. ↑  «Kraftige Russland-reaksjoner: – Å ikke reise er det samme som å overgi seg» **(norsk)**. NRK.no. 5. desember 2017. Besøkt 13. desember 2017.
23. ↑  «Ingen OL-boikott fra Russland» **(engelsk)**. TV2.no. 12. desember 2017. Besøkt 13. desember 2017.
24. ↑  «KHL undecided on allowing players to go to the Olympics» **(engelsk)**. ABCNews.go.com. 13. desember 2017. Arkivert fra originalen 14. desember 2017. Besøkt 4. januar 2018.
25. ↑  «The Olympic Athletes of Russia; Roster for men’s tournament nominated» **(engelsk)**. IIHF.com. 25. januar 2018. Besøkt 7. februar 2018.
26. ↑  «Ruslands uheld kan blive Danmarks helt store OL-held» **(dansk)**. BT.dk. 18. desember 2017. Besøkt 4. januar 2018.
27. ↑  «Danmark kan få uventet OL-billet: 'Får vi buddet siger vi ja'» **(dansk)**. BT.dk. 19. desember 2017. Besøkt 4. januar 2018.
28. ↑  «OL PyeongChang 2018: 9.-25. februar» **(norsk)**. Hockey.no. 24. januar 2018. Arkivert fra originalen 25. januar 2018. Besøkt 25. januar 2018.
29. 1 2 3  «Ishockeysjefen prioriterte muskler og duellstyrke» **(norsk)**. Avisenagder.no. 24. januar 2018. Arkivert fra originalen 26. januar 2018. Besøkt 25. januar 2018.
30. ↑  «Ludvig Hoff learns he's an Olympian in emotional call with his mother» **(engelsk)**. Grand Forks Herald. 24. januar 2018. Arkivert fra originalen 27. januar 2018. Besøkt 25. januar 2018.
31. 1 2 3 4 5  Mats Arntzen, Herman Tinius Folvik (24. januar 2018). «Thoresen avfeier «familie-uttak»: – Tar ut det beste laget» **(norsk)**. VG.no. Besøkt 25. januar 2018.
32. 1 2 3 4 5  Ole Henrik Hansen, Per Angell Berntsen (24. januar 2018). «Thoresen overrasket med OL-uttak av sønnen: – Ikke uten grunn at folk vil heve øyenbrynene» **(norsk)**. TV2.no. Besøkt 25. januar 2018.
33. ↑  «Thoresen om reaksjonene: - Forberedt, men bryr meg ikke» **(norsk)**. H-A.no. 24. januar 2018. Besøkt 25. januar 2018.
34. ↑  «Freser mot kritikken: – De har ikke sett seg selv i speilet!» **(norsk)**. TV2.no. 25. januar 2018. Besøkt 25. januar 2018.
35. ↑  «Steffen Thoresen: – Mange mener jeg er god nok også» **(norsk)**. VG.no. 25. januar 2018. Besøkt 25. januar 2018.
36. ↑  «Olden ble OL-vraket til fordel for universitetsspiller: – Vanskelig å forstå» **(norsk)**. Eurosport.no. 25. januar 2018. Besøkt 25. januar 2018.
37. ↑  «Steffen Thoresen med til OL - Dahlstrøm vraket» **(norsk)**. H-A.no. 24. januar 2018. Besøkt 25. januar 2018.

Eksterne lenker
---------------

* IIHFs nettside om ishockeyturneringen under Vinter-OL 2014

| * v
* d
* r
De olympiske ringer Ishockey under vinter-OL |
| --- |
| Turneringer | 
* Antwerpen 1920 (sommer-OL)
* Chamonix 1924
* St. Moritz 1928
* Lake Placid 1932
* Garmisch-Partenkirchen 1936
* St. Moritz 1948
* Oslo 1952
* Cortina d'Ampezzo 1956
* Squaw Valley 1960
* Innsbruck 1964
* Grenoble 1968
* Sapporo 1972
* Innsbruck 1976
* Lake Placid 1980
* Sarajevo 1984
* Calgary 1988
* Albertville 1992
* Lillehammer 1994
* Nagano 1998
* Salt Lake City 2002
* Torino 2006
* Vancouver 2010
* Sotsji 2014
* Pyeongchang 2018
* Beijing 2022

 |
| Menn | 

|  |  |
| --- | --- |
| Turneringer | 
* 1920
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1994
* 1998
* 2002
* 2006
* 2010
* 2014
* 2018
* 2022

 |
| Kvalifisering | 
* 1920
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1994
* 1998
* 2002
* 2006
* 2010
* 2014
* 2018
* 2022

 |
| Tropper | 
* 1920
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1994
* 1998
* 2002
* 2006
* 2010
* 2014
* 2018
* 2022

 |

 |
| Kvinner | 

|  |  |
| --- | --- |
| Turneringer | 
* 1998
* 2002
* 2006
* 2010
* 2014
* 2018
* 2022

 |
| Kvalifisering | 
* 1998
* 2002
* 2006
* 2010
* 2014
* 2018
* 2022

 |
| Tropper | 
* 1998
* 2002
* 2006
* 2010
* 2014
* 2018
* 2022

 |

 |